פריצי בורגר

פרדריקה "פריצי" בורגר-נישיקאוואה (בגרמנית: Friederike "Fritzi" Burger-Nishikawa ;) הייתה מחליקה אמנותית על קרח יהודייה-אוסטרית שהתחרתה בקטגוריית נשים יחידות. הייתה פעמיים ברציפותה סגנית אלופה אולימפית (סנט מוריץ 1928 ולייק פלאסיד 1932), פעמיים סגנית אלופת עולם (בודפשט 1929 ומונטריאול 1932), אלופת אירופה (וינה 1930) ו-4 פעמים ברציפות אלופת אוסטריה (1928-1931).

== ביוגרפיה ==
בורגר נולדה בווינה למשפחה יהודית.

===1927===
באליפות אוסטריה שנערכה בשנת 1927 זכתה בורגר במדליית ארד בהחלקה אמנותית על קרח, אחרי הרמה סאבו ומליטה ברונר.

===1928===
====אלופת אוסטריה====
באליפות אוסטריה שנערכה בשנת 1928 זכתה בורגר במדליית זהב בהחלקה אמנותית על קרח, לפני מליטה ברונר וגרטה קוביצ'ק, הראשונה בקריירה שלה ובכך הייתה ליורשת של האלופה האולימפית הראשונה ואלופת אוסטריה (6 פעמים ברציפות), הרמה סאבו.

====סגנית אלופה אולימפית====
באולימפיאדת סנט מוריץ (1928) זכתה בורגר במדליית כסף בהחלקה אמנותית על קרח לנשים אחרי סוניה הני מנורווגיה ולפני ביאטריקס לורן מארצות הברית. חודש לאחר מכן, באליפות העולם שנערכה בלונדון, בריטניה במרץ אותה שנה היא זכתה במדליית ארד אחרי הני ומריבל וינסון מארצות הברית.

===1929===
====סגנית אלופת העולם====
באליפות העולם שנערכה בבודפשט, הונגריה בשנת 1929 זכתה בורגר במדליית כסף בהחלקה אמנותית על קרח אחרי הני ולפני בת ארצה מליטה ברונר.

===1930===
====אלופת אירופה====
באליפות אירופה שנערכה בווינה בשנת 1930 שבה הייתה לראשונה הפרדה בין נשים לגברים זכתה בורגר במדליית זהב בהחלקה אמנותית על קרח לנשים, לפני בת ארצה אילזה הורנונג וויוי-אן הולטן משוודיה. יריבתה הגדולה סוניה הני, לא השתתפה באליפות. בורגר מעולם לא ניצחה בתחרות בינלאומית את הני.

===1931=== 
באליפות אירופה שנערכה בסנט מוריץ, בשנת 1931 זכתה בורגר במדליית כסף בהחלקה אמנותית על קרח אחרי הני ולפני בת ארצה הילדה הולובסקי בת ה-13. חודש לאחר כן באליפות העולם שנערכה בברלין, גרמניה היא זכתה במדליית ארד, אחרי הני והולובסקי.

===1932===
באליפות אירופה שנערכה בפריז, צרפת בשנת 1932 זכתה בורגר במדליית כסף בהחלקה אמנותית על קרח, אחרי הני ולפני ויוי-אן הולטן. חודש לאחר מכן, באולימפיאדת לייק פלאסיד (1932) זכתה בורגר שוב במדליית כסף, אחרי הני ולפני מריבל וינסון. שלושה שבועות לאחר מכן, באליפות העולם שנערכה במונטריאול, קנדה היא זכתה במדליית כסף, אחרי הני ולפני קונסטנס סמואל מקנדה.

===1933===
באליפות אירופה שנערכה בלונדון בשנת 1933 זכתה בורגר במדליית ארד בהחלקה אמנותית על קרח אחרי הני וססיליה קולג' מבריטניה.

== חייה האישיים ==
בשנת 1935 נסעה ללונדון ושם נישאה בורגר לשינקיצ'י נישיקאוואה, נכדו של קוקיצ'י מיקימוטו, טייקון תעשיית הפנינים וממציא הפנינה המתורבתת. היא חזרה לווינה עם בעלה וילדה את בנה הבכור בקיץ 1937, חודשים ספורים לפני האנשלוס, סיפוחה של אוסטריה לרייך השלישי. במהלך מלחמת העולם השנייה מרבית קרוביה נרצחו בשואה. בשנות ה-90 היא התגוררה בארצות הברית.

==הישגים בולטים==
{| class="wikitable"
|-
! style="background-color: #ffdead; " colspan=9 align=center | תחרויות בינלאומיות 
|-
! אירוע
! 1927
! 1928
! 1929
! 1930
! 1931
! 1932
! 1933
! 1934
|-
| אולימפיאדת החורף || || align="center" bgcolor="silver" | מקום 2 || || || || align="center" bgcolor="silver" | מקום 2 || ||
|-
| אליפות העולם || || align="center" bgcolor="CC9966" | מקום 3 || align="center" bgcolor="silver" | מקום 2 || || align="center" bgcolor="CC9966" | מקום 3 || align="center" bgcolor="silver" | מקום 2 || ||
|-
| אליפות אירופה || || || || align="center" bgcolor="gold" | מקום 1 || align="center" bgcolor="silver" | מקום 2 || align="center" bgcolor="silver" | מקום 2 || align="center" bgcolor="CC9966" | מקום 3 ||
|-
! style="background-color: #ffdead; " colspan=9 align=center | תחרויות לאומיות 
|-
| אליפות אוסטריה || align="center" bgcolor="CC9966" | מקום 3 || align="center" bgcolor="gold" | מקום 1 || align="center" bgcolor="gold" | מקום 1 || align="center" bgcolor="gold" | מקום 1 || align="center" bgcolor="gold" | מקום 1 || align="center" bgcolor="silver" | מקום 2 || || align="center" bgcolor="CC9966" | מקום 3
|}

==קישורים חיצוניים==

* [http://www.carolbergman.net/work2.htm האתר של קרול ברגמן], Searching for Fritzi 

קטגוריה:מחליקות אמנותיות על קרח אוסטריות
קטגוריה:מחליקות אמנותיות על קרח יהודיות
קטגוריה:ספורטאים יהודים בשואה
קטגוריה:מחליקים אמנותיים על קרח באולימפיאדת סנט מוריץ (1928)
קטגוריה:מחליקים אמנותיים על קרח באולימפיאדת לייק פלאסיד (1932)
קטגוריה:מהגרות מאוסטריה לארצות הברית
קטגוריה:זוכות מדליית כסף אולימפית מאוסטריה
קטגוריה:זוכות מדליית כסף אולימפית: החלקה אמנותית
קטגוריה:אוסטריות שנולדו ב-1910
קטגוריה:אוסטריות שנפטרו ב-1999